09/10/2012 | Administración LocalMunicipal
Ferrol
Urbanismo
Corrreción de erros do anuncio da aprobación definitiva da modificación puntual do PXOM na parcela de Hispania (Antiga Fábrica de Lápis)

Por orde do 16 de xullo de 2012 o conselleiro de Medio Ambiente, Territorio e Infraestructuras acordou aprobar definitivamente a modificación puntual do PXOM de Ferrol na parcela de Hispania (Antiga Fábrica de Lápis). A dita orde publicouse no DOG do 24 de agosto de 2012. Consonte ó art.92 da vixente Lei 9/2002 de 30 de octubre sobre ordenación ubanística e protección do medio rural de Galicia en relación ó artigo 70.2 da Lei 7/1985 de bases do réxime local publícase a normativa e ordenanzas da modificación puntual do PXOM de Ferrol na parcela de Hispania (Antiga Fábrica de Lápis), para a súa entrada en vigor tralo prazo previsto no art.65 da Lei 7/1985 de bases de réxime local. O martes 25 de setembro de 2012 publicouse no BOP número 183 o anuncio de aprobación definitiva da modificación do PXOM de Ferrol na parcela de Hispania (Antiga Fábrica de Lápìs) que contén erros, polo que se publica o texto correcto da aprobación definitiva da dita modificación puntual. Ferrol, 26 de setembro de 2012 O concelleiro delegado de Urbanismo, Medio Ambiente, Seguridade e Servizos Asdo.: Guillermo R. Evia Pérez CONCELLO DE FERROL DECEMBRO 2011 I. MEMORIA XUSTIFICATIVA DOS FINS E OBXECTIVOS DA MODIFICACIÓN 1.- ANTECEDENTES 2.-CONDICIÓNS DE ORDENACIÓN.- Análise comparativo de edificabilidade. II. PLANOS DE ORDENACIÓN Plano A. Ordenación prevista PXOM. Plano B Proposta de ordenación. III. NORMAS URBANÍSTICAS 1.- Condicións de edificación 2.- Condicións particulares 3.- Protección do Patrimonio cultural IV. PLANOS DE ORDENACIÓN PORMENORIZADA 1.- Parcela Hispania.- Estado actual 2.- Parcela Hispania.-Previsto PXOM 3.- Parcela Hispania.- Proposta ordenación V RESULTADO DE TRAMITE DE EXPOSICIÓN PÚBLICA O solar de Hispania (antiga fábrica de Lapis) ocupa a metade do cuarteirón sito entre as rúas Baterías e Alta do Porto con volta pola prazuela de Baterías, dentro do núcleo urbano de Ferrol e no barrio de Ferrol Vello. É propiedade de JERPU S. A. Como consecuencia do recurso contencioso-administrativo número 4328/2001, interposto por JERPU S. A. contra o acto de aprobación definitiva do PXOM, no que afecta ó solar ocupado por HISPANIA, a Sala do Contencioso Administrativo do Tribunal Superior de Xustiza de Galicia ditou sentenza de 22 de xullo de 2004 ( achégase copia como anexo nº 1) en cuxo fallo sinálase: “Fallamos: Estimamos en parte el recurso contencioso administrativo interposto por JERPU S. A. contra el acordo de 28-12-2000 del Concello de Ferrol que dió aprobación definitiva a la revisión y adaptación del Plan General de Ordenación Municipal, que anulamos, por ser contrario a derecho en cuanto a las determinaciones que establece respecto de la finca de la parte actora descrita en el hecho primero de la demanda. No se hace imposición de las costas del asunto.” Para delimitar o alcance da sentenza debe terse en conta o contido do fundamento de dereito sexto, no cal se indica que: “ Polas razóns expostas as determinacións do PXOM litixioso sobre a parcela da parte actora considerarase contrarias a dereito en canto impoñen en solo urbano consolidado cesións para un vial, zona verde e dotacións públicas, polo que ten que ser acollida a pretensión da demanda de que, no que concirne á dita parcela, sexa anulado o acto recorrido.” Así pois, o contido deste documento de modificación puntual do PXOM debe estar orientado a dar cumprimento ó establecido na sentencia, a cuxo fin elaborouse a correspondente proposta de ordenación, cuxo contido concrétase no seguinte apartado. A proposta de ordenación responde ós seguintes criterios: a) Respectar as determinacións básicas establecidas polo PXOM, relativas á edificabilidade e alturas da edificación. b) Conservar a dotación de ordenación prevista no PXOM como zona verde V-39 e como reserva de equipamento RE-24. A superficie resultante da medición da parcela afecta á dotación pública de zona verde reflectida na documentación gráfica do PXOM é de 638,00 m 2 obténdose pola proposta de modificación 746,00 m 2, debendo procederse de maneira simultánea á corrección de erros da referencia de superficie achegada polo PXOM no apartado C.2.3 A de dotacións propostas, do Tomo I da Memoria de ordenación do Plan Xeral. Mantéñese a superficie de 220 m 2 prevista polo PXOM para o equipamento comunitario RE-24. c) Respectar as determinacións substantivas da ordenanza O-13. A (B+3 e 12 m fondo) establecida polo PXOM para o resto do cuarteirón e o contorno. d) Como criterio para definir a ordenación física mantense o tipo de ordenación no cuarteirón definido polas aliñacións e fondos, e edificación adosada. A liña de edificación coincidirá obrigatoriamente coa aliñación. Respecto do bloque B a delimitación da área de 204,00 m 2 forma parte da parcela privada, susceptible de ser ocupada no subsolo (necesaria para resolver de maneira racional el estándar de prazas de aparcadoiro marcada por el PGOM) e de libre acceso público na superficie, establecerá a liña de edificación sobre rasante. e) O novo deseño reordena a parcela, pecha as medianeiras no lateral oeste completando un cuarteirón e procede á apertura dunha rúa urbana para vehículos e peóns que axuda a mellorar o tráfico na zona. Proxéctase a edificación segundo o trazado desta rúa, da rúa Baterías e da prazuela de Baterías e constitúese unha praza verde unida á rúa Alta do Porto e en enlace directo cos Xardíns do Baluarte. f) Tense en conta o recollido nos informes xurídicos municipais de data 6 de xullo de 2005 e 19 de xaneiro de 2007, onde mencionase que no caso de manterse os dotacionais locais marcados polo PXOM deberíanse obter por algúns dos instrumentos regulados no art.167.1 de la Lei 9/2002, así mesmo na premisa de mantemento do aproveitamento real recollido polo PXOM non entendese transferible o uso de equipamento un uso residencial. Aplicando estes criterios non se incrementa a edificabilidade global atribuída polo planeamento xeral, nin alturas nin fondos edificables, e lógrase a incorporación da parcela ó barrio de Ferrol Vello, acorde co conxunto e integrada nel, segundo o criterio de desenvolvemento da zona e cunha praza axardinada e protexida a nivel co vial da súa fronte, que servirá como ágora de encontro e descanso para a veciñanza. Estímase que o deseño proposto acomódase ó trazado residencial do entorno, axústase á rede urbana e integra en harmonía as edificacións, rúa e praza, á vez que resolve a accesibilidade, mellorando a circulación e a configuración da zona verde. Coa finalidade de dar cumprimento á sentencia mencionada, os servizos técnicos municipais elaboraron unha nova proposta de ordenación para a parcela obxecto do recurso. Realizando unha análise comparativo da edificabilidade, dotación de zona verde e espazos destinados o uso público entre a ordenación prevista polo PXOM e a proposta de ordenación constátanse os seguintes datos: Realizouse o cómputo da superficie edificada sobre rasante, agás da relativa á reserva de equipamento RE-24. Esta dotación urbanística mantén o destino de titularidade pública como equipamento comunitario pertencente ó sistema local proposto polo PXOM asignándolle unha superficie en planta de 220 m 2 e sendo de aplicación para o seu desenvolvemento edificatorio o recollido no art.118 del plan xeral. A consideración do tipo de aproveitamento baixo rasante (sotos e semisotos) e la superficie respectiva será o que resulte das disposicións especificas da edificación sobre a parcela en desenvolvemento do PXOM. Superficie parcela 3.642,00 m 2 Total superficie edificada sobre rasante.8.765,89 m 2 Superficie zona verde V-39.638,00 m 2 Totalidade dos espazos destinados ó uso público.1560,00 m 2 Superficie parcela 3.642,00 m 2 Total superficie edificada sobre rasante.8.665,12 m 2 Superficie ZONA VERDE V.39.746,00 m 2 Totalidade dos espazos destinados ó uso público.1604,00 m 2 Polo tanto, nesta proposta de ordenación urbanística non se acada a edificabilidade prevista no PXOM, increméntanse a superficie destinada á zona verde e os espazos destinados ó uso público. Co novo deseño que se propón, ademais de dar cumprimento á sentenza ditada polo Tribunal Superior de Xustiza de Galicia, manter os niveis de intensidade e restantes determinacións substantivas do PXOM, lógranse uns factores de dinamización do barrio e dotacións públicas, tanto dende o punto de vista de atracción para novos residentes, como de localización de actividades, o que debe contribuír á recuperación urbana deste histórico barrio. Recóllense para a parcela de HISPANIA, obxecto desta modificación puntual, nos planos anexos realizados, sobre a base cartográfica do PXOM, tanto as determinacións anuladas como a proposta elaborada. Plano A: Determinacións que establecía a revisión e adaptación do PXOM na finca HISPANIA anuladas pola sentenza do Tribunal Superior de Xustiza de Galiza. Plano B: Proposta de ordenación para a finca HISPANIA elaborada polos servizos técnicos municipais. O deseño urbanístico e condicións constructivas na parcela axústanse ás definidas polo PXOM para a edificación residencial do contorno, coa ordenanza de regulación O- 13. A do PGOM que se sintetiza do seguinte modo: Fondo: 12 m. Altura: 13,00 m. Vós: 8% ancho espazo libre, zona verde ou rúa >8 m.( máximo 1 m.) Nª de plantas Soto/ semisoto/ baixa/ 3 pisos/ baixo cubertas. Usos: 1.- Soto a aparcadoiro, instalacións, etc. Non vivenda.2.-Semisoto a aparcamento, usos complementarios de planta baixa, etc. Non vivenda 3.- Planta baixa a vivendas, comerciais, etc 4.- Plantas altas a viviendas, oficinas etc.5.- Planta baixo cubertas, para usos complementarios ou igual uso da planta inmediata inferior e vecellada a ela. Para esta parcela, como peza de articulación do barrio de Ferrol Vello co Porto, compleméntase a ordenanza de edificación coas seguintes estipulacións: a) Os edificios terán as súas fachadas deseñadas con materiais de alta calidade. b) O conxunto da edificación proxectarase definido na totalidade das súas fachadas dende a rasante perimetral e así deberá terminarse c) A través do proxecto de urbanización ou da adenda ó proxecto de execución correspondente se deseñará a praza Verde e a rúa de nova apertura d) Na parcela destínase a planta de soto a aparcamento para cumprir a dotación de prazas l liberando a vía pública. e) O contorno interior da praza verde é coincidente co límite de propiedade, quedando dende este ata a liña de edificación sobre rasante unha superficie de 204,00 m 2 co aproveitamento privado baixo rasante para soto aparcadoiro, e con libre acceso público en superficie. A parcela que ocupaba a antigua Fábrica de Lápis está incluída na área de respeto do conxunto histórico declarado BIC, por Decreto 33/2011 de 10 de febreiro da Consellería de Cultura e Turismo ( DOG de 3/03/2011). A presente modificación puntual informouse favorablemente pola Dirección Xeral de Patrimonio Cultural con data de 2-12-2011, con entrada no Rexistro do Concello con data de 13-12-2011, tras a declaración de conxunto histórico. Na súa consecuencia o réxime de protección aplicable será o determinado polo Plan especial de protección que se redacte que desenvolverá, completará ou adaptará as normas do Plan Xeral, sen que a obrigatoriedade de dita normativa poda escusarse na preexistencia de planeamento contradictorio coa protección, segundo os artigos 45,46 e 47 da Lei 8/1995 de Patrimonio Cultural de Galicia ( LPCG), e polos artigos 20 e 21 da Lei 16/85 do Patrimonio Histórico Español (LPHE) en coherencia cos artigos 69. da lei 9/2002 de 30 de decembro de ordenación urbanística e protección do medio rural de Galicia e 78 do Regulamento de planeamento urbanístico. Polo tanto, en tanto non se aprobe definitivamente o plan especial de protección da área afectada, a concesión de licencias ou a execución das xa outorgadas antes da declaración de conxunto histórico precisará resolución favorable de la Consellería de Cultura. Non se admitirán modificacións nas alineacións e reasantes existentes, incrementos ni alteracións de volume, parcelacións e agregacións e, en xeral, cambios que afecten á armonía do conxunto. A protección da parcela exténdese tanto ao solo como a o subsolo, segundo o art 8 de LPCG. Serán de aplicación as normas protectoras do patrimonio cultural no seu conxunto, tanto determinadas no capítulo VII do PXOM, como as derivadas da lexislación de patrimonio cultural. I A aparición de restos arqueolóxicos no ámbito obxecto de modificación pode condicionar os usos previstos, xa que pode ser necesaria a identificación, estudio, protección, conservación e ata a posta en valor e integración do espazo urbano das estructuras que podan ser localizadas. Aos efectos da protección do patrimonio cultural identifícanse os elementos ubicados no contorno da parcela Hispania incluídos no Catálogo: -A-19. Castro de Ferrol Vello ( GA 15036012) -B-34. Igrexa de Socorro -C-15. Batería de Xan Xoán ( GA 15036088) -C-17 Comandancia de Marina Iguamente lle serán de aplicación as demais normas sectoriais que resultasen preceptivas.1.- Parcela Hispania. Estado actual 2.- Parcela Hispania. Ordenación do PXOM 3.- Parcela Hispania. Proposta de ordenación.4.- Plano de la declaración de bien de interés cultural del conjunto histórico de Ferrol Vello en cuxa área de respeto sitúase a Parcela Hispania. Na Memoria deste documento de modificación puntual reflíctese a conservación da reserva de equipamento público RE-24, de 220 m 2 de superficie, previsto e regulado no Plan Xeral de Ordenación Municipal ( PGOM), como dotacional público, co seu desenvolvemento edificatorio no art 118 do PGOM. No presente documento de modificación puntual se mantén o dotacional público xa previsto e xustificado no propio PGOM, e polo tanto, excluído da modificación puntual, de xeito que se mantén a mesma xustificación da súa existencia, o seu carácter público, e todas as súas condicións de uso e edificatorias previstas no PXOM. O documento de modificación puntual só modifica, respecto a este dotacional, o mecanismo de obtención do solo, anulando a cesión gratuita prevista no PXOM en cumprimento da sentencia xudicial firme dictada pola Sala do contencioso- administrativo do TSJG de 22-07-2004. Respecto aos mecanismos de obtención do solo para a prolongación da rúa Alonso López ata a rúa Alta del Puerto, a V-39 e o RE-24, que excedan do deber legal de cesión e urbanización propio do solo urbano consolidado, en cumprimento da referida sentencia firme, o presente documento de modificación puntual establece os mecanismos do art 167.1 da Lei 9/2002 de 30 de decembro, de ordenación urbanística e protección do medio rural de Galicia, o que xa implica, necesariamente, que o documento de modificación puntual está a modificar o Estudio económico- financieiro do PXOM anulando a cesión gratuita e calquer outro documento do PXOM que contraveña o disposto na modificación puntual, de modo que a cesión gratuita anulada por sentencia xudicial queda sustituida polos mecanismos anteditos respecto á parcela Hispania en todos os documentos do PXOM. Respecto á valoración das actuacións previstas éstas deveñen do propìo PXOM e lexislación urbanística aplicable, non obstante é obvio que estase en execución dunha sentencia xudicial que anula a obtención por cesión gratuita do solo dos dotacionais previstos no PXOM e impón ao Concello arbitrar os medios económicos para a súa obtención do mesmo xeito que calquer outra execución de sentencia que impoña ao Concello consecuencias patrimoniais. Non obstante a valoración estimada do total da actuación incluída a urbanización fóra do deber legal do propietario, ten unha estimación de 248.000 euros ( segundo as bases de datos da construcción e a última expropiación do Concello) e que, por tratarse de sistemas locais se satisfará ó 100% pola Administración Municipal, con posibilidade de recobrar o 90% do coste do solo e da urbanización respecto ás actuacións repercutibles segundo a normativa local, a través de contribucións especiais, sen perxuízo das líneas de axudas que tanto o Estado como a Xunta veñen atribuindo aos cascos históricos declarados BIC e para zonas de especial interese, ademais dos propios recursos do Concello, remitíndonos aos estudios económicos do propio Estudio Econónico- Financieiro do PXOM que están vixentes. O Arquitecto Municipal Asdo: Guillermo Díaz del Rio y Fortuny